

**ПОСОЛСТВО НА КИПЪР, СОФИЯ**

**СЪОБЩЕНИЕ – РЕПАТРИРАНЕ, 15.04.2020**

**В Република Кипър имат право да влязат лица, попадащи в следните категории:**

С нова заповед от 15.04.2020 г., която издаде Министърът на здравеопазването се разширяват категориите от лица които могат да бъдат репатрирани, както е описано по-долу:

1. всички кипърски граждани с постоянно пребиваване в Република Кипър, техните чуждестранни съпрузи/съпруги и непълнолетни деца,
2. всички с постоянно пребиваване в Република Кипър,
3. лица, които имат право да влязат в Република Кипър съгласно Виенската конвенция.

Докато мерките за предотвратяване на разпространението на коронавируса продължават, ще има чартърни полети за тези, които попадат в трите категории, а цената на самолетния билет, ако има такава, ще бъде заплатена от всеки пътник.

След пристигането си на територията на Републиката, пътниците ще останат 14 дни в зоните на задължителна изолация (карантина), посочени от Републиката.

Лицата, които се нуждаят от медицински надзор, могат да бъдат поставени в самостоятелно задържане в продължение на 14 дни вместо в задължителна изолация (карантина) с одобрение от министъра на здравеопазването (одобрението ще бъде дадено на място на летището, а не преди това).

След пристигане на територията на Републиката, всички лица се подлагат на задължителен преглед за COVID-19 и след това спазват разпоредбите на съответния медицински протокол

Репатрирането ще се извърши в съответствие с предпочитания период за репатриране, както е посочено на уебсайта на външното министерство www.connect2cy.gov.cy, доколкото това е възможно, при условие че репатрирането на лицата, които по-рано са имали право на такова, е предшествано от репатриране според предишни укази, които все още не са репатрирани.

ДОБРО ЗАВРЪЩАНЕ И ВЕСЕЛИ ВЕЛИКДЕНСКИ ПРАЗНИЦИ НА ВСИЧКИ!